Marine Glen 18 | LekkeSlaap
Marine Glen 18 is 'n selfsorgwoonstel in Ramsgate, langs die strandmeer, direk oorkant Waffle House. Die woonstel het 'n uitsig oor die see en strandmeer.
Die woonstel bied slaapplek aan 6 gaste in 3 slaapkamers. Daar is 2 badkamers, en 'n oopplan-kombuis en -leefarea. Die hoofslaapkamer het 'n koningingrootte-bed, en 'n en suite-badkamer met 'n bad, toilet en wasbak. Die tweede en derde slaapkamer het elk 2 enkelbeddens. Die tweede badkamer het 'n stort, toilet en wasbak.
Die kombuis is ten volle toegerus vir selfsorg met 'n wasmasjien, stoof, oond, yskas-vrieskas, mikrogolf, eetgerei en breekware. Daar is ook 'n ontbytkroeg met sitplek. Die eetkamer het sitplek vir 6. Die sitkamer het 'n gemaklike sitkamerstel en 'n platskerm-TV.
Die hoofslaapkamer en die sitkamer lei albei na 'n balkon met stoepmeubels en 'n uitsig oor die see. Daar is 'n omheinde swembad en 'n braai-area in die kompleks, en 'n motorafdak vir die eenheid.
Die eenheid is 200 m vanaf die strand. Gaste kan via 'n hek en pad onder die brug na die strand stap. Daar is 'n verskeidenheid restaurante en winkels in die omgewing.